cyanic-selkie/wikianc huggingface dataset:
Niclas Jonasson
Karriere
Jonasson ble i 2003 verdensmester i stafett, da han sammen med Mattias Karlsson og Emil Wingstedt løp inn til gull i sveitsiske Rapperswil. Han løp første etappe for det svenske vinnerlaget, noe han også gjorde da Sverige ble europamestre i stafett i 2006. Denne gangen var det Peter Öberg og David Andersson som fullførte den svenske trioen. Jonassons fremste individuelle meritt opplevde han under VM på hjemmebane i Västerås i 2004. Da tok han gull på sprinten foran lagkamerat Håkan Eriksson og ukrainske Yuri Omeltchenko som delte sølvet. I Västerås ble det bronse på stafetten ettersom gullaget fra VM i 2003 måtte se seg slått av Norge og Russland. Ny stafettbronse i VM ble det tre år senere i danske Aarhus. Jonasson, Wingstedt og Karlsson ble denne gangen slått av Russland og Finland.
Hackescher Markt stasjon
Hackescher Markt er en S-banestasjon i Spandauer Vorstadt i Berlin. Den blir betjent av S-banetrafikk. Stasjonen hadde opprinnelig betegnelsen Börse, 1. mai 1951 ble den omdøpt til Marx-Engels-Platz, 31. mai 1992 fikk den det nåværende navnet.
Diospyros virginiana
Diospyros virginiana er et løvfellende tre i ibenholtfamilien som er utbredt i østlige og sentrale USA.
Den er vanligvis 15–30 m høy, men kan bli 40 m høy. Barken er mørk rødbrun og oppsprukket i firkantede flak. Bladene er glinsende mørkegrønne på oversiden og lysere under. De er ovalt avlange, helrandete, 6–15 cm lange og 2,5–8 cm brede. Blomstene er klokkeformede, gulhvite og enkjønnede, og trærne er som regel særbu med hann- og hunnblomster på ulike trær. Hannblomstene er små og sitter 2–3 sammen i en kvast, mens hunnblomstene sitter enkeltvis. Frukten er et gult, oransje, rødt eller mer sjeldent purpur bær, som er 3–5 cm i diameter. Den er velsmakende når den er helt moden, men umoden frukt er sterkt astringerende.
Rudolf Stahl
Rudolf Stahl (født 11. februar 1912, død 7. juni 1984) var en tysk håndballspiller som deltok i de olympiske leker 1936 i Berlin.
Diospyros virginiana
Diospyros virginiana vokser i fuktig klima i hele utbredelsesområdet og trives på all slags jord. Den er ofte det første treslaget som dukker opp på forlatt dyrket mark, der den danner pionervegetasjon sammen med sassafras. Den vokser også i andre typer skog sammen med trær og busker som alm, virginiaeiner, hickory, sukkerlønn, tulipantre, eik, asklønn, rødlønn, amerikaplatan, Forestiera acuminata, hagtorn, Planera aquatica, sumak og oksidentkulebusk.
Rudolf Stahl
Stahl ble olympisk mester i håndball under OL 1936 i Berlin. Han var med på det tyske laget som vant håndballturneringen. Det var første gang håndball var olympisk sport. Seks lag deltok i turneringen som ble avviklet i perioden 6. til 14. august. Tyskland vant alle sine fem kamper, i finalerunden beseiret de Ungarn med 19-6, Sveits med 16-6 og Østerrike med 10-6.Stahl spilte to kamper i OL-turneringen.
Diospyros virginiana
Arten finnes fra sørlige Connecticut og Long Island til sørlige Florida. Nordgrensa går vestover gjennom sentrale Pennsylvania, sørlige Ohio, sørlige Indiana og sentrale Illinois til sørøstlige Iowa. Vestgrensa går gjennom østlige Kansas og Oklahoma til Colorado-dalen i Texas.
Beatrix Potter to Harry Potter
Beatrix Potter to Harry Potter, portraits of children's writers var en maleri- og fotografiutstilling på det britiske National Portrait Gallery fra mai til august 2002, ledsaget av en bok med de samme portrettene.
Utstillingen ble presentert som «en markering av barnelitteraturen gjennom et århundre», og omfattet et utvalg av 57 britiske barnebokforfattere fra 1900-tallet – omtalt som «folkekjære forfattere og bokillustratører som har skapt noen av våre mest tidløse barnebokfigurer» , valgt ut av kuratorene Michèle Brown og Gyles Brandreth. Boken, som er skrevet av Julia Eccleshare, presenterer de utvalgte forfatterne med et ønske om å gi innsyn i forfatternes inspirasjonskilder.
Norra Satakunta
Norra Satakunta (finsk: Pohjois-Satakunta) er en økonomisk region i landskapet Satakunta i Finland. Regionens areal er 2,776 km², og i 2011 var folketallet 23,399. Norra Satakunta består av følgende kommuner:
Kvikksølv-ulykken i Kodaikanal
I 2001 ble Kadaikanal rammet av en katastrofeaktig ulykke da en av Hindustans termometerfabrikker i området slapp ut giftig kvikksølv på grunn av uforsvarlig lagring.
Fabrikken
Fabrikken ble åpnet i 1977 og produserte kvikksølvtermometre for eksport til USA og Europa. Avfallet ble dels dumpet i skogen bak fabrikken, dels solgt til en lokal skraphandler. Miljøstuftelsen Bellona kritiserte Morselskapet, Unilever for at de ikke fulgte med i fabrikkens avfallshåndtering. En granskning foretatt av Det internasjonale atomenergibyrået kunne bare bekrefte at store områder i og omkring Kodaikanal var forurenset. Innsjøen, skogen, mose og lav
Etterspill
Termometerfbrikken forårsaket forurensening med kviksølv ved sin uforsvarlige håndtering av avfallet. Fabrikken ble stengt i 2001 etter 18 års drift. Hindustan brukte betydelige summer på advokatmat have used fornå unngå å betale erstatning til tidligere arbeidere og deres familier, mange som døde eller ble invalidisert som følge av forgiftningen.
Arbeiderne sluttet seg sammen og dannet en 559 mannsterk organisasjon, "Ex-Mercury Employees Welfare Association" og i 2006 saksøkte fsrikken for Madras høyesterett. Organisasjonen ønsket erstatning og et forlag til rehabilitering, legebehandling, og et program på selskapets regning for alle som hadde vært ansatt i fabrikken. De ønske også den ansvarlige ledelse straffet. Hindustan Unilever, på sin side benektet st skadene, eller at noen av helseproblemene skydes kvikksølvforgiftning.
The Frankenstein Mystery
The Frankenstein Mystery er en film fra 1990 basert på en roman av Brian Aldiss. Filmen er regissert av Roger Corman, som også regisserte Ravnen, Dødspendelen og Den røde maske . Historien om «Frankenstein» ble opprinnelig skapt av den britiske forfatteren Mary Shelley.
Historien
Det ultimate våpenet, som var trodd å være i sikkerhet fra menneskeheten, forårsaker globale effekter inkludert tidsreiser og forsvinninger. Vitenskapsmannen bak prosjektet, og hans bil, forflytter seg fra 2031 til 1817 i Sveits. Der møter han snart «Victor Frankenstein» kort tid etter mordet på hans yngre bror, utført av monsteret.
I en blanding mellom fiksjon og fakta, og i et forsøk på å forhindre ytterligere tragedier, blir oppfinneren involvert med Mary Shelley - forfatteren av Frankenstein.
Junior-NM i skiskyting 2018
Junior-NM i skiskyting 2018 ble arrangert av Simostranda Idrettslag på Eikvang i Simostranda fra 1. til 4. februar 2018.
La Higuera (Chile)
Befolkningen er spredt stort sett over hele kommunen. Blant de viktigste tettstedene kan man nevne Caleta Los Hornos, Chungungo, La Higuera (administrasjonssenter), El Trapiche, Punta Colorada, Los Choros og Punta de Choros. Sistnevnte er berømt for sine vakre strender og for delfinene som frekventerer kysten.
Til kommuenen hører også øyene Choros og Damas, som ligger innenfor nasjonalparken Pingüino de Humboldt, som administreres av Corporación Nacional Forestal (CONAF). Helt sør på øya La Tijera ligger stranda La Tijera.
Innenfor kommunen ligger også de verdensberømte stjerneobservatoriene på åsene Las Campanas og La Silla.
Brukseier Olsens vei
Brukseier Olsens vei er en vei ved tettstedet Trolla vest for Trondheim sentrum som går vestover fra Bynesveien og oppover Bymarka som en del av tettbebyggelsen ved Trolla. Den fungerer som adkomstvei til bebyggelsen i området og sammen med Trollahaugen fungerer den som en ringvei for store deler av boligfeltet i området med flere bussholdeplasser.
Veien ble anlagt gjennom en større boligutbygging på begynnelsen av 1960-årene og fikk sitt navn i 1961. Den ble oppkalt etter industrigründeren Hans Johan Olsen (1824–1902), som grunnla og drev Trolla Brug i perioden 1854–1899 og var direktør for Trondhjems Mekaniske Værksted i perioden 1876–1888.
Fritz Spengler
Fritz Spengler (født 6. september 1908, død 10. mars 2003) var en tysk håndballspiller som deltok i de olympiske leker 1936 i Berlin.
Spengler ble olympisk mester i håndball under OL 1936 i Berlin. Han var med på det tyske laget som vant håndballturneringen. Det var første gang håndball var olympisk sport. Seks lag deltok i turneringen som ble avviklet i perioden 6. til 14. august. Tyskland vant alle sine fem kamper, i finalerunden beseiret de Ungarn med 19-6, Sveits med 16-6 og Østerrike med 10-6. Spengler spilte to kamper i OL-turneringen.
Forbundsdagsvalget i Tyskland 1987
Forbundsdagsvalget i Tyskland 1987 var valget til den 11. tyske Forbundsdagen og fant sted 25. januar det året. Valget omfattet det som ble kalt Vest-Tyskland.
Resultatet av valget var at regjeringen bestående av CDU/CSU og FDP under ledelse av Helmut Kohl ble sittende.
Samuel Schultz
Samuel Schultz (født 11. desember 1985) er en amerikansk syklist som konkurrerer i terrengsykling. Han representerte landet sitt under Sommer-OL 2012 i London, der han ble nummer 15.
Dalma Kiss
Dalma Kiss (født 20. oktober 1976) er en ungarsk terrengsyklist.
Tredje gongen og andre fortelingar
Tredje gongen og andre fortelingar er ei samling med noveller og fortellinger av Olav Duun. Boka inneholder 26 tekster som var publisert i blad og aviser mellom 1897 og 1939, men tidligere ikke utgitt i bokform. Boka utkom i 1976 som fjerde bind av Soger og forteljingar i forbindelse med 100-årsjubileet for Duuns fødsel.
De tre øvrige bindene i Soger og forteljingar inneholdt Duuns fire utgitte novellesamlinger. Bøkene er illustrert med tresnitt av Hans Gerhard Sørensen. Utgaven i 1976 het Tredje gongen og andre forteljingar. Da boka utkom på ny i Duuns Skrifter i samling i 1997 var tittelen endret til Tredje gongen og andre fortelingar – uten j.
Innhold
Den første av tekstene er «På heden» fra 1897. Den er skrevet på dansk-norsk, i en periode før Duun fant fram til sin egen stil og forfatterstemme.
Tekstene har vært publisert i aviser, julehefter, tidsskrift, årbøker og antologier. Hovedtyngden av tekster er ni fortellinger fra perioden 1911-1916, og 11 fortellinger fra perioden 1931-1939. Disse novellene er skrevet/utgitt etter at Duun ga ut novellesamlinger i 1911 og 1930, og dette kan være noe av forklaringen på at de aldri ble utgitt i bokform.
Novella «Tredje gongen» (1932) oppfattes som en forstudie til Mennesket og maktene (1938). Flere av novellene kan sees som forstudier til romaner.
Cromstrijen
Cromstrijen er en tidligere kommune i Nederland i provinsen Zuid-Holland.
Buddhismens tre tidsaldre
Buddhismens tre tidsaldre eller Dharmas tre tidsaldre (forenklet kinesisk: 三时; tradisjonell kinesisk: 三時; pinyin: Sān Shí) er et teknisk begrep innenfor forskjellige retninger av mahāyāna-buddhismen i Kina, Korea og Japan. Begrepet brukes om en inndeling av tre tidsperioder som har fulgt etter Buddhas antatte bortgang.
Lovens midterste dager eller tidsalderen om den tlsynelatende læren (kinesisk: 像法; pinyin Xiàng Fǎ; japansk: zōhō) forklares som de neste tusen år (eller 500 år) etter Buddhas bortgang. I denne perioden ble det forkynt noe som bare lignet på Buddhas lære.
Lovens siste dager (kinesisk: 末法; pinyin: Mò Fǎ; mòfǎ; japansk: mappō) er de siste 10,000 år etter Buddhas bortgang. I denne perioden vil de etablerte skolene ha degenerert så mye at de ikke vil kunne føre til forløsning.
Denne inndelingen er primært nevnt i Lotussutraen og de skoler som bygger på denne – Tiantai, Tendai-shū og Nichirenbuddhisme. Den brukes også av skoler som er sentrert omkring Avatamsakasutraen: huayan zong i Kina, hwaeom jong i Korea og kegon-shū i Japan, såvel som ulike retninger innenfor det rene land.
Ondřej Cink
Ondřej Cink (født 7. desember 1990) er en tsjekkisk syklist som konkurrerer i terrengsykling og landeveissykling.
Han representerte landet sitt under Sommer-OL 2012 i London, der han ble nummer 14.
Bakke og Gyland
Bakke og Gyland kommune er en tidligere selvstendig kommune i Vest-Agder fylke.
Historikk
Etter opprettelsen av formannskapsdistrikt i 1837 var Bakke og Gyland en del av Bakke formannskapsdistrikt, sammen med Øvre Sirdal og Tonstad. I 1849 førte en deling til opprettelsen av Bakke og Gyland kommune. Kommunen bestod inntil 1893 da Bakke og Gyland ble skilt ut som egne kommuner.
De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.
McKesson
McKesson Corporation er et amerikansk helsekonsern med virksomhet innen distribusjon av legemidler og leveranse av helseinformatikk og omsorgsteknologi.
I 2013–15 kjøpte konsernet det tyske helseselskapet Celesio AG, som senere ble integrert i McKesson.
Bjørn Stærk
Som skribent har han bakgrunn fra BBS-miljøet på 1990-tallet. Etter 9/11 startet han en war-blog, deretter «The Peoples Blog»-stunts og sin «Max 256 blog», der han garanterte at postene ikke skulle være på mer enn 256 ord. Han har vært fast spaltist i det konservative tidsskriftet Minerva. Fra årsskiftet 2012/2013 har Stærk vært spaltist i Aftenposten. Som Aftenposten-spaltist møtte han sterke reaksjoner da han i 2013 skrev positivt om det innvandringskritiske nettstedet Document.no.
I 2016 utga han en bok om lite kjente sider ved kristendommens historie og hva han anså som kjernen i kristen etikk og troserfaring, ''Å sette verden i brann. En ateist skriver om Jesus.'' I boka drøftet han «hva som er interessant i religionen, og fortelle hva det er som er relevant for oss» og trakk fram hva han anså som positive sider ved synd, soning, tilgivelse og kallsetikk.
Fra 2010-tallet har han særlig skrevet om klimaendringer og klimadebatt. Høsten 2018 utgir han boka ''Jakten på den grønne lykken. Tanker fra sykkelsetet.''
Ryan Tannehill
Ryan Timothy Tannehill III (født 27. juli 1988 i Lubbock i Texas) er en amerikansk fotball quarterback for Tennessee Titans i National Football League (NFL). Han spilte college football ved Texas A&M hvor han gikk fra å være wide receiver til lagets startende quarterback, og ble draftet av Miami Dolphins i første runde (#8) i NFL Draft 2012.
Tannehill var Dolphins' startende quarterback i seks av syv år med Dolphins, den lengste perioden i stillingen siden Dan Marino, før han ble byttet til Tennessee etter 2018-sesongen. Etter at daværende starter Marcus Mariota ledet laget til en sesongstart på 2–4 ble Tannehill utpekt til starter etter uke 6 i -sesongen og ledet laget til AFC Championship Game hvor de tapte mot Kansas City Chiefs. Etter sesongen ble Tannehill utvalgt til sitt første Pro Bowl, og utpekt til NFL Comeback Player of the Year.
Bakgrunn
Tannehill ble født i Lubbock i Texas, men vokste opp i Big Spring i Texas. Han gikk på Big Spring High school hvor han spilte amerikansk fotball, basketball og med friidrett. Han spilte ti kamper som defensive back som sophomore. I juniorsesongen hadde han 2 510 pasningsyards og 922 yards på løp som quarterback. Han ledet laget til sluttspillet som senior, med 5 258 yards og 617 yards på løp. Han gikk glipp av to kamper etter å ha pådratt seg en skulderskade i andre kamp i sesongen. Han hadde også tre mottakelser for 62 yards og 39,2 punt yards i snitt med en rekord på 84 yards. Han ble utvalgt til District 4-4As andrelag som både junior og senior. Rivals.com rangerte ham som en 3-stjerners rekrutt etter high school.
David Kreiner
David Kreiner (født 8. mars 1981 i Kitzbühel) er en østerriksk kombinertløper.
Ryan Tannehill
Bakgrunn
I friidrett konkurrerte Tannehill i hekkløp og lengdehopp. Under District 4-4A Championships i 2006 endte han på tredje plass i 300 meter hekk (41,24 s) og andre plass i tresteg (13,19 m).
David Kreiner
Under VM 2001 i Lahtis var han med på å ta bronse for Østerrike i lagkonkurransen. Fire år senere, under VM 2005 i Oberstdorf, ble det igjen medalje i lagkonkurransen, denne gangen bronse. Under Ski-VM 2011 i Oslo var han med på Østerrikes lag som vant kombinert lagkonkurranse i både normalbakke og stor bakke.
Ryan Tannehill
2007–2008
I sin femte kamp satte han en freshmanrekord ved universitetet med 210 yards på 12 mottakelser. Etter seks mottakelser for 78 yards i kampen mot Iowa State slo han sesongrekorden for en freshman ved universitetet for både mottakelser og mottatte yards. Tannehill avsluttet sin første sesong om 844 mottatte yards, 11 under Robert Fergusons rekord fra 2000. Han hadde kun én pasning som quarterback i sesongen.
David Kreiner
Kreiners beste enkeltresultat i verdenscupen er en andreplass i Liberec fra 2001.
Ryan Tannehill
2007–2008
Tannehill hadde tidlig erklært sin interesse for å bli startende quarterback ved A&M:«I still think of myself as a quarterback, I still want to be a quarterback here at A&M. Hopefully that's the way it turns out. But if things don't happen that way, and Coach thinks I can better help being a receiver, then I guess I'm okay with that.»
2009-sesongen
Under offseason i 2009 konkurrerte Tannehill og Jerrod Johnson for stillingen som startende quarterback; Johnson endte opp med å vinne.
Ved sesongslutt ledet Tannehill laget med 46 mottakelser for 609 yards og fire touchdowns. Omtrent 80% av hans 46 mottakelser var first downs eller touchdowns. Han fikk All-Big 12 Honorable Mentions for sesongen. Han fikk kun åtte snaps som quarterback hele sesongen.
2010-sesongen
Han fikk en god del spilletid som quarterback under en kamp mot Kansas, hvor han delte spilletid med starteren Jerrod Johnson. Tannehill fullførte 12 av 16 pasninger for 155 yards og tre touchdowns. I sin første kampstart som quarterback ledet Tannehill Aggies til en 45–27 seier over Texas Tech, hvor han satte en universitetsrekord med 449 pasningsyards. Han fikk også sitt første spark med et 33-yard quick kick.
Som quarterback ledet Tannehill Aggies til seier over Nr. 11 Oklahoma, som løftet Aggies til en plass i topp 25. Han hjalp laget å holde seg innenfor topp 25 med seier over Baylor og Nr. 9 Nebraska. I kampen mot Nebraska hadde han to punts ettersom at starteren var skadet. I sesongavslutningen vant Tannehill og Aggies over Texas, og Tannehill ble tildelt All-Big 12 Honorable Mention.
2011-sesongen
I 2011 var Tannehill starter i alle 13 kampene (inkludert bowl-kampen) som quarterback for Aggies, og var også lagkaptein. Han kastet for 3 744 yards og 29 touchdowns med 15 interceptions. Han fullførte 61,6% av pasningene sine og hadde en quarterback rating på 133,2. Han hadde også tre touchdowns på løp. Tannehill tapte i siste kamp av seriespillet mot Texas A&Ms rivaler University of Texas på Thanksgiving.
Tannehill avsluttet sin quarterbackkarriere ved A&M med 5 450 pasningsyards, 42 touchdownpasninger og 21 interceptions.
Profesjonell karriere
Tannehill løp 40-yard dash på 4,58 sekunder på sin Pro Day. Han ble sett på som den tredje beste quarterbacken i draftet, bak Andrew Luck og Robert Griffin III.
Miami Dolphins
I NFL Draft 2012 valgte Miami Dolphins Tannehill som nummer åtte totalt. Det var den første gangen Dolphins valgte en quarterback i første runde siden Dan Marino ble valgt som nummer 27 i 1983. Han ble lagets 17. startende quarterback siden Marino, og var kun den tredje til å bli valgt i første runde noensinne etter Hall of Famerne Marino og Bob Griese.
2012-sesongen: Nykommer
Den 28. juli 2012 signert Tannehill en 4-årig nykommerkontrakt med Dolphins til en verdi på omtrent $12,688 millioner, med en mulighet for forlengelse til fem år.
Den 28. august 2012 ble Tannehill utpekt til startende quarterback for sesongåpningen mot Houston Texans. I sin debut hadde han 219 yards for null touchdowns og tre interceptions da Miami tapte 30–10. To av hans interception kom fra at defensive end J.J. Watt fikk fingrene borti ballen på line of scrimmage. Dolphins' hovedtrener Joe Philbin reagerte ved å si «We've (also) got to do a better job in (pass) protection, and at times the receivers have to protect the throw from the quarterback. So I would say, as is usually the case, there is a little bit of culpability across the board.»
Tannehill viste allerede tegn på at han hadde forbedret seg i uke 2 da Dolphins vant 35–13 over Oakland Raiders. Han hadde over 200 pasningsyards og en touchdown, uten interceptions, samt 14 yards og en scoring på løp. Ved slutten av uke 3 hadde Tannehill fullførte under 53% av sine pasninger, med kun én touchdown og fire interceptions.
To uker senere, mot Arizona Cardinals, kastet Tannehill for 431 yards, og forbigikk dermed Dolphins' kamprekord for flest pasningsyards av en nykommerquarterback, satt av Dan Marino i 1983. Tannehill var kun én yard under NFL-rekorden for flest pasningsyards i en kamp av en nykommerquarterback som Panthers' quarterback Cam Newton satt i. Han kastet én touchdown og to interceptions i kampen som endte i tap, 24–21. I uke 16 satte han en lagrekord for lengste løp av en quarterback med 31 yards. Rekorden tilhørte tidligere Pat White som løp for 30 yards i 2009. I løpet av kampen, som var mot Buffalo Bills, ble Tannehill også den femte quarterbacken i lagets historie til å nå 3 000 pasningsyards i en sesong.
Tannehill satte nykommerrekoder for Dolphins i kategoriene pasningsyards, pasningsforsøk og fullførte pasninger.
2013-sesongen
I uke 1 startet Tannehill sin andre sesong borte mot Cleveland Browns. Han fullførte 24 av 38 pasninger for 272 yards, en touchdown og en interception, og ble sacked 4 ganger da Dolphins vant 23–10. I hans første hjemmekamp i sesongen, uke 3 mot Atlanta Falcons, fullførte han 24 av 35 pasninger for 236 yards, to touchdowns og en interception, og ble sacked fem ganger og mistet en fumble. Dolphins vant allikevel kampen og hadde sin først 3–0 start på sesongen siden 2002.
Tannehill hadde sin beste kamp i sesongen i uke 15 da Dolphins vant 24–20 over New England Patriots. Han fullførte 25 av 37 pasninger for 312 yards med tre touchdowns og ingen interceptions. Han ble også sacked fire ganger i kampen. I sesongfinalen mot New York Jets fullførte Tannehill 20 av 40 pasninger for 204 yards, en touchdown og tre interceptions i et 20–7 nederlag. Dette var den eneste kampen i seriespillet hvor Tannehill ikke ble sacked.
2014-sesongen
Mike Sherman var Dolphins' offensive coordinator i Tannehills to første sesonger i NFL, etter å ha vært hovedtrener ved Texas A&M mens Tannehill spilte der. Under offseason i 2014 ansatte Dolphins en ny offensive coordinator, Bill Lazor, og Tannehill måtte dermed lære en ny playbook for første gang siden high school.
I sesongåpningen mot New England Patriots kastet Tannehill for 178 yards, to touchdowns og en interception da Dolphins vant 33–20. Dolphins gikk deretter 6–7 over de neste 13 kampene. I hans beste kamp i sesongen, mot Minnesota Vikings hadde Tannehill 396 pasningsyards for fire touchdowns og én interception i en 37–35 seier. Med et nederlag mot New York Jets i sesongfinalen avsluttet Dolphins med et sammenlagtresultat på 8–8, og nådde ikke sluttspillet.
2015-sesongen
Den 18. mai 2015 signerte Tannehill en 6-årig kontraktforlengelse med Dolphins verdt $96 millioner som varte ut 2020-sesongen før han ble en unrestricted free agent i 2021.
Etter en seier over Houston Texans i uke 7 ble Tannehill den 64. quarterbacken i NFLs historie til å ha en perfekt passer rating, på 158,3. I samme kamp satte Tannehill også en rekord for flest fullførte pasninger på rad med 25, med syv fullførte på slutten av kampen uken før og 18 på rad i begynnelsen av denne kampen (i tangerte Philip Rivers & Nick Foles rekorden, men i én kamp). Tannehill gikk dermed gjennom en skuffende rekke kamper. Mot New England Patriots under Thursday Night Football kastet han ingen touchdowns og to interceptions i et 36–7 tap. I den kampen, samt de to neste mot Buffalo Bills og Eagles hadde han en fumble i målsonen som endte i en safety for motstanderlaget.
Den 6. desember ble Tannehill den fjerde quarterbacken noensinne til å kaste for over 3 000 yards i alle sine fire første sesonger i ligaen. Den 15. desember kastet han for 236 yards og en touchdown da Dolphins tapte 31–24 mot New York Giants under Monday Night Football. Nederlaget betydde at Dolphins ikke hadde en sjanse til å nå sluttspillet, for syvende sesong på rad.
Tannehill avsluttet sesongen med 4 208 pasningsyards, 24 touchdowns og 12 interceptions.
2016-sesongen
Etter å ha startet -sesongen 1–4 vant Dolphins seks kamper på rad, og avsluttet sesongen 9–2 for et sesongresultat på 10–6. Tannehill spilte i 13 kamper og måtte stå over tre med skader. Med seier over Buffalo Bills i uke 16 sikret Dolphins en vinnende sesong og en tur til sluttspillet for første gang siden 2008. Tannehill avsluttet sesongen med en personlig rekord på 67,1% fullførte pasninger, for 2 995 yards, 19 touchdowns og 12 interceptions.
2018-sesongen
Den 1. mars 2018 annonserte hovedtrener Adam Gase at Tannehill fortsatt var Dolphins' startende quarterback.
Sesongåpningen mot Tennesee Titans ble utsatt to ganger på grunn av tordenvær. I sin første kamp etter skaden kastet Tannehill for 230 yards, to touchdowns og to interceptions da Dolphins vant 27–20. I uke 3 hadde han en passer rating på 155,3, med 289 pasningsyards og tre touchdownpasninger i en 28–20 seier over Oakland Raiders. Tannehill var inaktiv i da Dolphins møtte Chicago Bears i uke 6 på grunn av en skulderskade. Brock Osweiler startet for Dolphins i uke 12. To uker senere spilte Tannehill en rolle i Miracle in Miami, da Miami vant 34–33 over New England Patriots. Dolphins lå fem poeng bak med syv sekunder igjen av kampen, og hadd eballen på sin egen 31-yard linje. Tannehill kastet en pasning ned midten til wide receiver Kenny Stills, som kastet ballen sidelengs, en lateral, til DeVante Parker på høyre siden av banen. Parker kastet så ballen til running back Kenyan Drak, som løp 52 yards ned banen for en touchdown som sikret seieren for Dolphins. Tannehill slet i de tre siste kampene av seriespillet, med kun én touchdown og tre interceptions i tre nederlag.
Tannehill avsluttet 2018-sesongen med 1 979 pasningsyards, 17 touchdowns og ni interceptions.
2019-sesongen: Comeback Player of the Year
I uke 6 mot Denver Broncos erstattet han Marcus Mariota som quarterback i andre halvdel. Han fullførte 13 av 16 pasninger for 144 yards og en interception i et 16–0 tap. Tannehill ble utpekt til startende quarterback for Titans i forkant av kampen mot Los Angeles Chargers i uke 7. Han avsluttet kampen med 312 pasningsyards for to touchdowns og en interceptions, og Titans sikret en 23–20 seier. Mot Jacksonville Jaguars i uke 12 fullførte han 14 av 18 pasninger for 259 yards og to touchdowns. Han hadde også syv løp for 40 yards og to touchdowns i kampen, som endte i seier 42–20. I uke 14 mot Oakland Raiders ble han utpekt til AFC Offensive Player of the Week etter å ha kastet for 391 yards, tre touchdowns og en interceptions da Titans vant 42–21. I sesongfinalen mot Houston Texans kastet han for 198 yards og to touchdowns på bortebane, og sikret en 35–14 seier og en tur til wildcard-runden av sluttspillet. Tannehill avsluttet seriespillet i 2019 med 2 742 pasningsyards, 22 touchdowns og seks interceptions, samt 185 yards og fire touchdowns på 43 løp fordelt på 12 kamper. Tannehill ledet også ligaen og satte en lagrekord med en quarterbackrating på 117,5 og 9,6 yards per forsøk.
I wildcard-runden mot regjerende Super Bowl LIII-mestere New England Patriots fullførte Tannehill 8 av 15 pasningsforsøk for 72 yards, en touchdown og en interception og hadde 11 yards på løp da Titans vant 20–13. Det var det laveste antallet fullførte pasninger og pasningsyard av en quarterback i en seier siden Joe Flacco fullførte fire av ti pasninger for 34 yards i 2010. I divisjonsrunden mot Baltimore Ravens fullførte Tannehill 7 av 14 pasninger for 88 yards og to touchdowns, og hadde også seks løp for 13 yard og en touchdown da Titans overrasket med en 28–12 seier over favorittene Ravens. Tannehill ble den andre spilleren i Super Bowl-æraen, etter Terry Bradshaw, til å vinne to sluttspillkamper på rad med en eller flere touchdownpasninger og under 100 pasningsyards. I AFC Championship Game fullførte Tannehill 21 av 31 pasningsforsøk for 209 yards og to touchdowns med 11 yards på løp da Titans tapte mot Kansas City Chiefs, som gikk videre til å vinne Super Bowl LIV. Tannehill ble utvalgt til sitt første Pro Bowl 20. januar 2020 som erstatning for Patrick Mahomes, som skulle spille i Super Bowl. Den 1. februar ble Tannehill utpekt til NFL Comeback Player of the Year.
2020-sesongen
Den 17. mars 2020 signerte Tannehill en 4-årig kontraktforlengelse med Titans til en verdi av $118 millioner, hvorav $62 millioner var garantert.
I uke 1 mot Denver Broncos under Monday Night Football kastet Tannehill for 249 yards og to touchdowns da Titans vant 16–14.
2021-sesongen
I uke 18 fullførte Tannehill 23 av 32 pasninger for 287 yards og fire touchdowns i en 28–25 seier over Texans, som sikret Titans første seed i AFC og Tannehill utmerkelsen Offensive Player of the Week. Tannehill avsluttet seriespillet med 3 734 pasningsyards, 21 touchdowns og 14 interceptions samt 55 løp for 270 yards og tangerte sin personlige rekord på 7 touchdowns på løp.
Under Tannehill klarte Titans å sikre divisjonstittelen for andre år på rad for første gang i lagets historie, og Tennessee sikret også første seed i AFC for første gang siden 2008. I divisjonsrunden mot Cincinnati Bengals kastet Tannehill for 220 yards og en touchdown, men kastet også tre interceptions mens Titans tapte 19–16.
2022-sesongen
Tannehill hadde en solid start på sesongen da Titans tapte 21–20 mot New York Giants med 266 pasningsyards og to touchdowns. Da Titans tapte 7–41 mot Buffalo Bills uken etter kastet Tannehill to interceptions, og ble erstattet med nykommeren Malik Willis i tredje kvarter. Han pådro seg en ankelskade i uke 7 og måtte stå over de to neste kampene. I uke 15 forverret han skaden og gikk glipp av en kamp før han ble plassert på injured reserve 29. desember 2022.
Privatliv
Tannehill og konen Lauren, som han møtte i Panama City i Florida i 2009, giftet seg i januar 2012. De har to barn.
Han er personlig kristen. Når han signerer autografer skriver han Colossians 3:23, et bibelvers, sammen med navnet sitt.
Tannehill ble uteksaminert med en bachelorgrad i biologi i mai 2011 og hadde planer om å bli en ortoped med spesialisering i kneskader.
Sammen med konen Lauren startet Tannehill opp programmet Tannehill's A.C.E.S. (Achieving Community Educations Success), som bestod av 17 sophomores fra USA med et fokus på å tilby stipender til studentene som deltar og jobber aktivt for å forbedre karakterer og være en del av sitt lokale miljø. Programmet har også månedlige arrangementer for å belønne studentene, og hjelpe dem å gi tilbake til lokalsamfunnet.
Visp
Visp kan vise til:
Damien Mermoud
Damien Mermoud (født 20. januar 1981) er en sveitsisk terrengsyklist.
Thiago Paulino
Thiago Paulino dos Santos (født 29. desember 1985) er en brasiliansk parafriidrettsutøver, som konkurrerer i klassen F57.
Bakgrunn
Han begynte med parafriidrett i 2013, etter at han tre år tidligere måtte amputere venstre fot under kneet etter en motorsykkelulykke.
Idrettskarriere
Paulonu deltok i Parapanamerikanske leker 2015, og fikk der gull i kulestøt og bronse i diskos. Han deltok også i Para-VM i friidrett 2015, men fikk ingen medaljer der; han kom på sjuendeplass i kulestøt og ellevteplass i diskos. Under Paralympiske sommerleker 2016 deltok han i kulestøt, og kom der på femteplass.
I april 2017 satte han ny verdensrekord i diskos i klassen F57, med 48,04 meter, da han vant Sao Paulo Grand Prix i Brasil. Senere på året deltok han i Para-VM i friidrett 2017, der han vant kulestøt og diskos.
Tanza
Tanza (tidligere Sta. Cruz de Malabon) er en kommune i den filippinske provins Cavite.
Det var i Tanza at Emilio Aguinaldo avla sin embedsed som første president for den filippinske revolusjonsregjering. Tanza er også hjemby til Felipe G. Calderon, den første filippinske forfatnings «far».
Barangayer
Tanza er politisk inndelt i 41 barangayer per 30. september 2019.
Dan Stevens
Daniel Jonathan Stevens (født 10. oktober 1982 i London) er en engelsk skuespiller. Han ble kjent for rollen som Matthew Crawley i periodeserien Downton Abbey (2010–12) og har senere spilt i filmene The Guest (2014), Night at the Museum: Secret of the Tomb (2014), Skjønnheten og udyret (2017), Marshall (2017), The Man Who Invented Christmas (2017) og Eurovision Song Contest: The Story of Fire Saga (2020). Fra 2017 til 2019 hadde han hovedrollen som David Haller i den kritikerroste TV-serien Legion.
KNM «Hessa»
KNM «Hessa» var en av tre ubåtjagere som den norske marinen fikk av USA i 1943. Det ble totalt bygget 878 slike ubåtjagere, og flere allierte land gjorde bruk av båttypen. I den norske marinen ble de benyttet av Shetlandsgjengen fra høsten 1943. Skipssjef på «KNM Hessa» var Petter B. Salen som var blant de første som ble rekruttert til Kompani Linge, og som hadde en rekke turer som sjef på fiskeskøyter før marinen fikk tildelt ubåtjagerne.
Etter krigen
Etter krigen ble Hessa brukt som skolefartøy i marinen frem til den ble utrangert og solgt til speiderbevegelsen i Kristiansand i 1959. I 1960 ble den videresolgt til Navdahl og Co og Shetlands-Larsen.
Erich Herrmann
Erich Herrmann (født 31. mai 1914, død 13. april 1989) var en tysk håndballspiller som deltok i de olympiske leker 1936 i Berlin.
Piombino oljekraftverk
Piombino oljekraftverk er et varmekraftverk beliggende ved Piombino i provinsen Livorno i regionen Toscana i Italia. Det har en installert produksjonskapasitet på 1280 MW fordelt på 4 like store blokker á 320 MW hver. Anlegget ble utbygd omkring 1977–1989. Brenselstypen er tungolje og fyringsolje, og operatør er energiselskapet Enel SpA.
Erich Herrmann
Herrmann ble olympisk mester i håndball under OL 1936 i Berlin. Han var med på det tyske laget som vant håndballturneringen. Det var første gang håndball var olympisk sport. Seks lag deltok i turneringen som ble avviklet i perioden 6. til 14. august. Tyskland vant alle sine fem kamper, i finalerunden beseiret de Ungarn med 19-6, Sveits med 16-6 og Østerrike med 10-6. Herrmann spilte tre kamper i OL-turneringen.
Under forvandlingens lov
Under forvandlingens lov eller Jo tykkere jo bedre er en norsk stumfilm fra 1911. Den er den eldste kjente bevarte norske film, og var regissert av Halfdan Nobel Roede.
Piombino oljekraftverk
De totale CO2-utslippene i 2008 var ca. 2 103 400 tonn.
Under forvandlingens lov
Handling
Filmen er et sjalusidrama hvor Camillo og Francisca oppdager at deres ektefeller Julia og Arthur har et forhold til hverandre. De bedøver de utro ektefellene og låser dem inne i hvert sitt bur til de blir lei av hverandre, og ektefellene finner sammen igjen og blir lykkelige.
I filmens handling inngår et besøk på friluftsvarieté. Fire numre fra varieteen er inkorporert i filmen. Der opptrer operasanger Hans Hedemark, Bertha Ræstad danser cake-walk, Botten Soot danser en egyptisk dans og Hedvig Dietrichson danser "Dans av Chopin".
Om filmen
Filmen har blitt karakterisert som et erotisk melodrama. Den hadde Kristiania-premiere 4. desember 1911.
Filmen kan sees på filmarkivet.no.
Peter Lykke-Seest hadde skrevet manuskriptet til filmen, men var oppført som manusforfatter under psevdonymet Søløvenskiold Pederssen.
Flere titler?
Professor Gunnar Iversen hevdet i en bokutgivelse i 1992 at Halfdan Nobel Roedes stumfilm I frihetens bur fra 1911 er identisk med Under forvandlingens lov.
Cheryl Crawford
Cheryl Aileen Crawford (født 24. september 1902, død 7. oktober 1986) var en amerikansk teaterregissør, teaterprodusent og skuespillerinne. Hun var aktiv innen teater i New York og var med på å grunnlegge Group Theatre i 1931 og Actors Studio i 1947.
Biografi
Crawford ble født 24. september 1902 i Akron i Ohio. Hun hadde tre søsken, Alden, Newell og Robert. Faren, Robert Kingsley Crawford, var i eiendomsbransjen og familien hadde solid økonomi. Crawford var leder for dramagruppen da hun studerte på Smith College. Etter at hun var uteksaminert flyttet Crawford til New York og innrullerte seg på Theatre Guild. Etter å ha spilt i de to teaterstykkene Juarez and Maximilian (1926) og Brødrene Karamasov (1927), avsluttet hun skuespillerkarrieren sin.
I 1931 grunnla Crawford Group Theatre, sammen med Harold Clurman og Lee Strasberg, og bidro som medregissør og medprodusent. Men in White (1933) ble gruppens første suksess og vant Pulitzerprisen for drama. I 1937 sluttet Crawford i Group Theatre for å jobbe som selvstendig produsent. I selvbiografien sin skrev hun: «Jeg følte meg glad og energisk, til og med overlegen, over å være på egen hånd. Jeg skulle oppnå store ting og gi publikum anerkjente teaterstykker og kvalitetsunderholding.» Crawford begynte å jobbe som produsent for Maplewood Theater i New Jersey. Hun fikk sin første kommersielle suksess med Porgy and Bess i 1942.
I 1945 grunnla Crawford American Repertory Theatre sammen med Eva Le Gallienne og Margaret Webster. I 1947 grunnla hun Actors Studio i New York, sammen med Elia Kazan og Robert Lewis, der blant andre Marlon Brando, James Dean, Jerome Robbins, Shelley Winters, Jane Fonda og Bea Arthur studerte. I 1949 startet Lee Strasberg, hennes tidligere partner fra Group Theatre, sin langvarige karriere på Actors Studio.
Crawford døde 7. oktober 1986 i New York.
Centro di produzione Rai di Napoli
Rais produksjonssenter i Napoli er ett av fire regionale tv- og radioproduksjonshus tilhørende den italienske allmennkringkasteren Rai. Senteret ligger i Napoli i Sør-Italia, mens de øvrige tre produksjonshusene ligger i Roma, Milano og Torino. Byggingen startet på slutten av 1950-årene, og huset ble åpnet 7. mars 1963 av statsminister Amintore Fanfani. Senteret ligger like ved San Paolo stadion.
Om senteret
Senteret ligger på Via Guglielmo Marconi, i Fuorigrotta-distriktet i Napoli. Senteret har seks tv-studioer på til sammen 1227 kvadratmeter og med plass til 370 publikummere. Studioene brukes til å produsere tv-programmer, debatter, dramaserier og såpeoperaer som deretter sendes på kringkasteren Rais kanaler.
Husets største anlegg er Auditorium Rai di Napoli, en konsertsal med rundt 1000 sitteplasser. Salen har en grunnflate på 800 kvadratmeter, og på scenen er det et stort pipeorgel. Rai har produsert og spilt inn en rekke radio- og tv-konserter i salen, blant annet ble Eurovision Song Contest 1965 arrangert der.
Pleuraltica
Pleuraltica er en slekt av biller som tilhører familiegruppen bladbiller (Chrysomelidae).
Utseende
Små (ca. 3,5 millimeter), avlangt-ovale, blankt svarte jordlopper.
Levevis
Både larvene og de voksne (imago) billene lever av å spise blad på næringsplanten. Pleuraltica cyanea lever på den innfødte busken Coprosma robusta (maurefamilien).
Utbredelse
Slekten er utbredt på New Zealand og Norfolkøya.
Norgesmesterskapet i boksing 1958
Norgesmesterskapet i boksing 1958 ble arrangert 14. mars i Sentrum kino i Oslo.
Kongepokalen ble vunnet av Dagfinn Næss. Forbundspokalen ble vunnet av Leif Hvalby. Beste klubb ble AIK Lund og Sportsklubben av 1909 (delt).
Gerhard Kerschbaumer
Gerhard Kerschbaumer (født 19. juli 1991) er en italiensk syklist som konkurrerer i terrengsykling. Han representerte landet sitt under Sommer-OL 2012 i London, der han ble nummer 13.
Under Sommer-OL 2020 i Tokyo som ble arrangert i 2021, ble han nummer 20.
Jan Škarnitzl
Jan Škarnitzl (født 11. juli 1986) er en tsjekkisk syklist som konkurrerer i terrengsykling. Han representerte landet sitt under Sommer-OL 2012 i London, der han ble nummer 12.
Trachytetra
Trachytetra er en slekt av biller som tilhører familiegruppen bladbiller (Chrysomelidae).
Utseende
Ganske små (ca. 2 millimeter), gjerne brunlige jordlopper.
Levevis
Både larvene og de voksne (imago) billene lever av å spise blad på næringsplanten, som kan komme fra en rekke forskjellige familier.
Jernbane i Tsjad
Per 2010 har Tsjad ingen jernbanenettverk, men Libya utvider sitt raskt voksende jernbanenettverk til Afrika sør for Sahara, kanskje via Tsjad på sin vei til andre land. Forbindelsen vil i så fall være normalsporet (1 435 mm).
Trachytetra
Utbredelse
Slekten er vidt utbredt i den Gamle verden.
Đani Simčić
Đani Simčić (født 27. september 1986) er en kroatisk terrengsyklist.
Brachybyrrhulus
Brachybyrrhulus er en slekt av pillebiller.
Utseende
Små til middelsstore (1–10 mm), ovale biller, kroppen er nokså sterkt hvelvet. På farge er de gjerne grå/brun/svarte, ofte med metallglans. Mange har oversiden dekket av fine, lyse skjell eller fløyelsaktig bestøvning. Hodet er lite, nedbøyd og vanligvis ikke synlig ovenfra. Det kan felles inn i en grop i forbrystet. Fasettøynene er temmelig små og ovale. Antennene er nokså korte, 11-leddete, svakt kølleformede. Brystskjoldet (pronotum) er bredere enn langt, nokså hvelvet, med tydelig avsatte sidekanter. Dekkvingene er nokså korte og brede, hvelvede, med eller uten punktstriper. Beina er korte, føttene kan felles inn i en fure på leggen og hele beina kan felles inn i furer på undersiden, slik at kroppsformen blir helt glatt. Larvene er C-formede, halvmåneformede eller sylindriske.
Levevis
Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.
Luftskiphangar
Luftskiphangarer er spesialiserte bygninger for luftskip som brukes under bygging av luftskip, senere vedlikehold og eventuell lagring. Stive luftskip må alltid plasseres i hangarer på grunn av deres sårbarhet for vær og vind.
Tidlige hangarer
De første virkelige hangarer som ble bygget ble bygget ved Chalais Meudon nær Paris i 1879 da ingeniørene Charles Renard og Arthur Constantin Krebs bygde luftskipet “La France”. Denne hangaren er en av de få i Euopa som ennå står. I dag er det bare to gjenværende hangarer ved det tidligere Royal Airship Works i Cardington, Bedfordshire hvor luftskipet R101 ble bygget. Hangar No.1 i Cardington hangar er den opprinnelige, men utvidet. Hangar No.2 ble flyttet til Cardington fra Pulham i 1928.
Luftskiphangaren på Spitsbergen
Til Luftskipet «Norge»s nordpolsferd i 1926 ble det bygget en fortøyningsmast og en luftskiphangar i Ny-Ålesund. Det var den største trekonstuksjon som var bygget på Svalbard. Fortøyningsasten står fortsatt, hangaren er revet, mens grunnmurene eksisterer. Luftskiphangaren var tegnet av Diderich H. Lund mens byggearbeidene var det byggmester Ferdinand Reinhardt Arild som stod for.
VM i landeveissykling 2008
VM i landeveissykling 2008 ble arrangert i Varese, Italia i perioden 23. til 28. september.
Landeveisritt
Varese, 260,25 km
28-09-2008
Temporitt
Varese, 43,7 km
25-09-2008
Landeveisritt U23
Varese, 173,35 km
26-09-2008
Temporitt U23
23-09-2007
Landeveisritt
Varese, 138,8 km
27-09-2008
Temporitt
24-09-2008
Forbundsdagsvalget i Tyskland 1980
Forbundsdagsvalget i Tyskland 1980 var valget til den 9. tyske Forbundsdagen og fant sted 5. oktober det året. Valget omfattet bare Vest-Tyskland og ikke det daværende DDR.
Resultatet av valget var at regjereringen bestående av SPD og FDP under ledelse av Helmut Schmidt ble sittende. Franz Josef Strauss var kanslerkandidat for CDU/CSU.
I 1982 forlot FDP regjeringen, noe som førte til at den mistet det nødvendige flertall i parlamentet. FDP gikk deretter inn i en ny regjering med CDU/CSU under ledelse av Helmut Kohl.
Berlin
Som følge av den tyske delingen etter den andre verdenskrigen og alliert okkupasjon av Berlin, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall utsendinger til Forbundsdagen. Utsendingene fra Berlin (i praksis Vest-Berlin) hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort.
Resultater
Valgdeltakelsen var på 88,6 %.
Ponti sul Mincio kraftverk
Ponti sul Mincio kraftverk er et varmekraftverk beliggende i provinsen Brescia i regionen Lombardia i Italia. Det har en installert produksjonskapasitet på 505 MW fordelt på 3 blokker av ulik størrelse. Anlegget ble utbygd omkring 1966–2004. Brenselstypen er naturgass, tungolje og fyringsolje, og operatør er energiselskapet A2A SpA.
Utslippene av CO2 i 2008 var på 640.735 tonn, litt under kvoten på ca. 731.000 tonn.
Günter Ortmann
Günther Ortmann (født 30. november 1916, død 10. januar 2002) var en tysk håndballspiller som deltok i de olympiske leker 1936 i Berlin.
Ortmann ble olympisk mester i håndball under OL 1936 i Berlin. Han var med på det tyske laget som vant håndballturneringen. Det var første gang håndball var olympisk sport. Seks lag deltok i turneringen som ble avviklet i perioden 6. til 14. august. Tyskland vant alle sine fem kamper, i finalerunden beseiret de Ungarn med 19-6, Sveits med 16-6 og Østerrike med 10-6. Ortmann spilte to kamper i OL-turneringen.
Stéphane Tempier
Stéphane Tempier (født 5. mars 1986) er en fransk syklist som konkurrerer i terrengsykling. Han representerte landet sitt under Sommer-OL 2012 i London, der han ble nummer 11.
Hydrodessus
Hydrodessus er en slekt av biller som tilhører familiegruppen vannkalver.
Utseende
Små til middelsstore, avlange, brunlige vannkalver.
Levevis
I alle fall noen arter finne si bekker og små elver i skog. De flyr godt og kommer av og til til lys om natten.
Utbredelse
Slekten er utbredt i den neotropiske økosonen, mest i det nordlige Sør-Amerika, men et par arter forekommer så langt sør som Paraguay.
Porto Tolle oljekraftverk
Porto Tolle oljekraftverk er et varmekraftverk beliggende i regionen Emilia-Romagna i Italia. Det har en installert produksjonskapasitet på 2640 MW fordelt på 4 blokker á 660 MW hver. Anlegget ble utbygd omkring 1980–1984. Brenselstypen er tungolje og fyringsolje, og operatør er energiselskapet Enel SpA.
Utslippene av CO2 i 2008 var på bare 208.366 tonn, en klar nedgang fra året før.